Euroopa Liidu Teataja L 198 , 04/08/2000 Lk 0041 - 0043



Komisjoni direktiiv 2000/51/EÜ, 26. juuli 2000, millega muudetakse direktiivi 95/31/EÜ puhtuse erikriteeriumide kohta magusainete kasutamisel toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 94/34/EÜ, [2] eriti selle artikli 3 lōike 3 punkti a, olles konsulteerinud toidu teaduskomiteega ning arvestades järgmist: (1) Euroopa Parlamendi ja nõukogu 30. juuni 1994. aasta direktiivis 94/35/EÜ, [3] viimati muudetud direktiiviga 96/83/EÜ, [4] on nende ainete loetelu, mida tohib toiduainetes magusainetena kasutada. (2) Komisjoni 5. juuli 1995. aasta direktiivis 95/31/EÜ puhtuse erikriteeriumide kohta magusainete kasutamisel toiduainetes, [5] viimati muudetud direktiiviga 98/66/EÜ, [6] nähakse ette direktiivis 94/35/EÜ mainitud magusainete puhtuse kriteeriumid. (3) Tehnika arengut silmas pidades on tarvis muuta mannitooli (E 421) ja maltitoolsiirupit [E 965 (ii)] käsitlevas direktiivis 95/31/EÜ ettenähtud puhtuse kriteeriume. Seetõttu tuleb kohandada kõnealust direktiivi. (4) Arvesse tuleb võtta FAO/WHO toidulisandite ekspertkomisjoni ühiskomitee (JECFA) poolt Codex Alimentarius'es esitatud magusainete spetsifikatsioone ja analüüsimeetodeid. (5) Käesolevas direktiivis ettenähtud meetmed on kooskõlas alalise toiduainekomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/31/EÜ lisa mannitooli (E 421) ja maltitoolsiirupit [E 965 (ii)] käsitlev tekst asendatakse käesoleva direktiivi lisas oleva tekstiga. Artikkel 2 Liikmesriigid jõustavad käesoleva direktiivi sätete täitmiseks vajalikud õigus- ja haldusnormid hiljemalt 30. juuniks 2001. Nad teatavad sellest viivitamata komisjonile. Kui liikmesriigid kõnealused normid vastu võtavad, viidatakse nendes käesolevale direktiivile või lisatakse neile selline viide ametliku avaldamise korral. Viitamise viisi sätestavad liikmesriigid. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 26. juuli 2000 Komisjoni nimel komisjoni liige David Byrne [1] EÜT L 40, 11.2.1989, lk 27. [2] EÜT L 237, 10.9.1994, lk 1. [3] EÜT L 237, 10.9.1994, lk 3. [4] EÜT L 48, 19.2.1997, lk 16. [5] EÜT L 178, 28.7.1995, lk 1. [6] EÜT L 257, 19.9.1998, lk 35. -------------------------------------------------- LISA "E 421 MANNITOOL 1.Mannitool Sünonüümid | D-mannitool | Määratlus | Mannitooli saadakse invertsuhkrust valmistatud glükoosi- ja fruktoosisegust katalüütilise hüdrogeenimise abil | Keemiline nimetus | D-mannitool | Einecs | 200-711-8 | Valem | C6H14O6 | Molekulmass | 182,2 | Analüüsi abil määratud sisaldus | D-mannitooli sisaldus vähemalt 96,0 % ning kuni 102 % kuivainest | Iseloomustus | Valge kristalliline pulber, lõhnata | Identifitseerimine A. Lahustuvus | Vees lahustuv, etanoolis halvasti lahustuv, eetris praktiliselt lahustumatu | B. Sulamistemperatuuri vahemik | 164–169 °C | C. Õhekihikromatograafia | Analüüsi tulemused vastavad nõuetele | D. Eripöörang | α20D= +23o kuni +25o (boraadilahuses) | E. pH | 5–8 Enne pH mõõtmist lisatakse 10 ml-le 10(massi/mahu)protsendilisele lahusele 0,5 ml kaaliumkloriidi küllastunud lahust | Puhtus Massikadu kuivatamisel | Kuni 0,3 % (105 °C, 4 h) | Redutseerivad suhkrud | Kuni 0,3 % (glükoosina) | Suhkrud kokku | Kuni 1 % (glükoosina) | Sulfaattuhk | Kuni 0,1 % | Kloriidid | Kuni 70 mg/kg | Sulfaadid | Kuni 100 mg/kg | Nikkel | Kuni 2 mg/kg | Plii | Kuni 1 mg/kg | 2.Kääritamisel saadud mannitool Sünonüümid | D-mannitool | Määratlus | Mannitooli saab valmistada ka tavalise pärmseene Zygosaccharomyces rouxii tüve perioodilisel kääritamisel aeroobsetes tingimustes | Keemiline nimetus | D-mannitool | Einecs | 200-711-8 | Valem | C6H14O6 | Molekulmass | 182,2 | Analüüsi abil määratud sisaldus | Mitte alla 99 % kuivainest | Iseloomustus | Valge kristalliline pulber, lõhnata | Identifitseerimine A. Lahustuvus | Vees lahustuv, etanoolis halvasti lahustuv, eetris praktiliselt lahustumatu | B. Sulamistemperatuuri vahemik | 164—169 °C | C. Õhekihikromatograafia | Analüüsi tulemused vastavad nõuetele | D. Eripöörang | α20D= +23o kuni +25o (boraadilahuses) | E. pH | Vahemikus 5—8 Enne pH mõõtmist lisatakse 10 ml-le 10(massi/mahu)protsendilisele lahusele 0,5 ml kaaliumkloriidi küllastunud lahust | Puhtus Arabitool | Kuni 0,3 % | Massikadu kuivatamisel | Kuni 0,3 % (105 °C, 4 h) | Redutseerivad suhkrud | Kuni 0,3 % (glükoosina) | Suhkrud kokku | Kuni 1 % (glükoosina) | Sulfaattuhk | Kuni 0,1 % | Kloriidid | Kuni 70 mg/kg | Sulfaadid | Kuni 100 mg/kg | Plii | Kuni 1 mg/kg | Aeroobsed mesofiilsed bakterid | Kuni 103/g | Kolibakterid | Puuduvad 10 grammis | Salmonella | Puuduvad 10 grammis | E.coli | Puuduvad 10 grammis | Staphylococcus aureus | Puuduvad 10 grammis | Pseudomonas aeruginosa | Puuduvad 10 grammis | Hallitusseened | Kuni 100/g | Pärmseened | Kuni 100/g" | "E 965 (ii) MALTITOOLSIIRUP Sünonüümid | Hüdrogeenitud suure maltoosi- ja glükoosisisaldusega siirup, hüdrogeenitud glükoosisiirup | Määratlus | Segu, mis koosneb põhiliselt maltitoolist, sorbitoolist ja hüdrogeenitud oligo- ja polüsahhariididest. Valmistatakse suure maltoosisisaldusega glükoosisiirupist katalüütilise hüdrogeenimisega. Toodet kasutatakse nii siirupina kui ka tahke ainena | Analüüsi abil määratud sisaldus | Hüdrogeenitud sahhariidide üldsisaldus peab olema vähemalt 99 % ja maltitoolisisaldus vähemalt 50 % kuivainest | Iseloomustus | Värvusetu selge viskoosne vedelik või valge kristalne mass. Lõhnata | Identifitseerimine A. Lahustuvus | Vees väga hästi lahustuv, etanoolis halvasti lahustuv | B. Õhekihikromatograafia | Analüüsi tulemused vastavad nõuetele | Puhtus Vesi | Kuni 31 % (Karl-Fischeri järgi) | Redutseerivad suhkrud | Kuni 0,3 % (glükoosina) | Sulfaattuhk | Kuni 0,1 % | Kloriidid | Kuni 50 mg/kg | Sulfaadid | Kuni 100 mg/kg | Nikkel | Kuni 2 mg/kg | Plii | Kuni 1 mg/kg" | --------------------------------------------------